Uputstvo o postupku zaduženja – razduženja u studijskoj 2026-2027. godini
Obavještavaju se studenti koji su u studijskoj 2026/27. godini ostvarili pravo na smještaj u JU Dom učenika i studenata – Podgorica, da zaduženje počinje nakon objavljivanja rang liste studenata koji su ostvarili pravo na smještaj u objektima JU Dom učenika i studenata, Podgorica (na sajtu www.studentskidom.com i oglasnim tablama) kod nadležnih komisija u svim smještajnim objektima Doma i isključivo po odlukama Komisije za raspodjelu.
Zaduženje će se obavljati svakog radnog dana u vremenskom periodu od 09 – 13 h.
Postupak zaduženja je sledeći:
1. Studenti su dužni da nakon objavljivanja konačno utvrđenih listi, na oglasnim tablama i sajtu, po kojima su dobili smještaj u Dom, izvrše propisno zaduženje na recepcijama objekata u kojima su ostvarili pravo na smještaj.
2. Zaduženje se isključivo vrši lično uz prezentiranje odgovarajućih indentifikacionih dokumenata, pri čemu naglašavam da je Zakonom o visokom obrazovanju članovima 108. I 109 zabranjeno prenositi prava korišćenja smještaja na drugu osobu.
3. Studenti vrše zaduženje kod nadležnih komisija koje rade na:
· Recepciji Prve faze Novog studentskog doma - za Prvu fazu Novog studentskog doma
· Recepciji Druge faze Novog studentskog doma - za Drugu fazu Novog studentskog doma.
· Recepciji Plavog dvora - za Plavi dvor i Stari studentski dom.
4. Prilikom zaduživanja studenti nadležnim komisijama prilažu:
· Kopiju biometrijske lične karte, · Ovjerenu izjavu o preuzimanju duga, IZJAVA
· Potpisan ugovor o uzajamnim obavezama studenata i uprave doma,
· Potvrdu nadležne zdravstvene ustanove,odnosno izabranog doktora,da je student sposoban za kolektivni život u domu.
5. Po potpisivanju Ugovora o međusobnim pravima i obavezama i dobijanju matičnog broja odnosno čip kartice, studenti vrše materijalno i finansijsko zaduženje na recepcijama objekata.
6. Poslije izvršenog materijalnog i finansijskog zaduženja student kod komisije – šefa recepcije objekta u kojem je dobio smještaj, zadužuje pripadajući inventar smještajne jedinice uz lično prisustvo dva člana zvanične komisije sa izdavanjem reversa.
7. Studenti koji u studijskoj 2026/27. godini nijesu ostvarili pravo na smještaj, a nijesu razduženi, dužni su da u roku odmah, kod navedenih komisija izvrše obavezno razduženje po sledećem postupku;
· Kod šefova recepcija izvršiti finansijsko razduženje, to jest sravnjenje svih potraživanja od strane Doma prema njima.
· Vrše sravnjenje zaduženog inventara na osnovu starog reversa na licu mjesta uz obavezno prisustvo članova komisije Doma.
· Na recepciji vrše uredan povraćaj ključa od stambene jedinice koju su koristili.
8. Za kompletan postupak zaduženja i razduženja kao i korišćenje mjesta tokom godine tj. njegovu zakonitost (Zakon o visokom obrazovanju I Pravilnik o kriterijumima, načinu, uslovima i visini naknade za ostvarivanje prava na smještaj i ishranu u domu...) uz striktno poštovanje odluka i izvještaja Komisije za raspodjelu zaduženi su - odgovorni upravnici objekata:
· Za Plavi dvor – upravnica Plavog Dvora za plavi dvor,I upravnica starog doma za stari dom
· Za I fazu Novog studentskog doma – upravnica I faze Novog studentskog doma,
· Za II fazu Novog studentskog doma – upravnica II faze Novog studentskog doma.
· Za Stari dom – upravnica Starog doma

